คุมแจหุ้น OR! วันนี้ปิดไม่เกิน 30.25 บาท มีสิทธิรอด “แคชบาลานซ์”
คุมแจหุ้น OR! วันนี้ปิดไม่เกิน 30.25 บาท มีสิทธิรอด “แคชบาลานซ์”
คุมแจหุ้น OR! วันนี้ปิดไม่เกิน 30.25 บาท มีสิทธิรอด “แคชบาลานซ์”
18 ก.พ. 2564

ผู้สื่อข่าวรายงานว่า จากกรณีที่ราคาหุ้นของ บริษัท ปตท. น้ำมันและการค้าปลีก จำกัด (มหาชน) หรือ OR ปรับตัวขึ้นอย่างต่อเนื่อง ด้วยมูลค่าซื้อขายหนาแน่น นับตั้งแต่เข้าจดทะเบียนในตลาดหลักทรัพย์ครั้งแรกมาจนถึงปัจจุบัน ซึ่งถือเป็นวันที่ 5 ที่หุ้นเข้าทำการซื้อขาย
ขณะที่วานนี้ (17 ก.พ.) OR รายงานผลประกอบการงวดปี 2563 มีกำไรสุทธิ 8,791.07 ล้านบาท และเมื่อนำมาคำนวณกับจำนวนหุ้นจดทะเบียนทั้งหมดที่ชำระแล้ว จำนวน 11,610,000,000 หุ้น จะคิดเป็นกำไรต่อหุ้น (EPS) อยู่ที่ 0.7571 บาทต่อหุ้น ซึ่งหากราคาหุ้น OR สูงกว่าระดับ 30.25 บาท จะคิดเป็นอัตราส่วนราคาต่อกำไรต่อหุ้น (P/E) เกิน 40 เท่า ซึ่งเข้าเกณฑ์ติด Cash Balance ที่ตลาดหลักทรัพย์กำหนดไว้ ดังนั้น หากวันนี้ราคาหุ้น OR ปิดตลาดที่ระดับต่ำกว่าหรือเท่ากับ 30.25 บาท จะเท่ากับว่าค่า P/E ไม่เข้าเงื่อนไขการคำนวณในการเข้าข่าย Cash Balance